ನಿತ್ಯಹರಿದ್ವರ್ಣದ ಕಾಡುಗಳು ಇತರೆಲ್ಲೆಡೆ ಇರುವ ಒಟ್ಟು ಜೀವಿಗಳಿಗಿಂತ ಹೆಚ್ಚಾಗಿ ವಿಶ್ವಾದ್ಯಂತದ ಅನೇಕ ಜೀವಪ್ರಬೇಧಗಳಿಗೆ ಅಥವಾ ಜನಸಂಖ್ಯೆಗೆ ಒಂದು ನೆಲೆಯಾಗಿದೆ. ವಿಶ್ವದ ಶೇಕಡಾ 80% ರಷ್ಟು ಜೀವವೈವಿಧ್ಯ ಗಳು ಉಷ್ಣವಲಯದ ನಿತ್ಯಹರಿದ್ವರ್ಣದ ಕಾಡುಗಳಲ್ಲಿವೆ. ದಟ್ಟಾರಣ್ಯದಲ್ಲಿ 50 ರಿಂದ 85 ಮೀಟರ್ಗಳಿಂದ ಹೆಚ್ಚು ಎತ್ತರವಾಗಿ ಬೆಳೆಯುವ ಹುಲುಸಾದ ಸೊಪ್ಪಿನ ಮರಗಳು ಈ ಕಡಿಮೆ ಎತ್ತರವಿರುವ ದಟ್ಟ ಪೊದರುಗಳ ಸಮೂಹದ ರಚನೆಗೆ ಅವಕಾಶ ನೀಡುತ್ತದೆ. 
ಈ ಮರಗಳಿಂದ ಬೀಳುವ ಸಾವಯವ ಪದಾರ್ಥಗಳು ಭೂಮಿಯ ಮೇಲೆ ಬಿದ್ದು ಅತಿ ಬೇಗನೆ ಕೊಳೆಯುತ್ತದಲ್ಲದೇ ಅತೀ ಬೇಗನೆ ಮಣ್ಣು ಕೂಡ ಪೋಷಕಾಂಶಯುಕ್ತವಾಗುತ್ತದೆ. 

ನಿತ್ಯಹರಿದ್ವರ್ಣದ ಕಾಡುಗಳಲ್ಲಿ ಹೆಚ್ಚಿನ ಪ್ರಮಾಣದ ಮಳೆ ಬೀಳುತ್ತದೆ. ಇದು ಕೆಲವೊಮ್ಮೆ ಪೋಷಕಾಂಶಯುಕ್ತ ದ್ರವದ ಸೋರಿಕೆಯ ಮೂಲಕ ಮಣ್ಣಿನ ಗುಣಮಟ್ಟವನ್ನು ಕಡಿಮೆಗೊಳಿಸುತ್ತದೆ. ಆಕ್ಸಿಸೋಲ್ಸ್ಗಳೆಂದರೆ ಅಕಾಲಿಕವಾಗಿ ಅರಣ್ಯಪ್ರದೇಶದಲ್ಲಿ ಪ್ರವಾಹದಿಂದ ಸಾಗಿಬಂದ ಮಣ್ಣಾಗಿದ್ದು, ಅವುಗಳು ಒಂದೆಡೆ ಫಲವತ್ತಾದ ಹೂಳಿನ ರಾಶಿಯಾಗಿ ಸಂಗ್ರಹಗೊಂಡಿರುತ್ತದೆ. 
ಉಷ್ಣವಲಯದ ನಿತ್ಯಹರಿದ್ವರ್ಣ ಕಾಡುಗಳು 20ನೇ ಶತಮಾನದುದ್ದಕ್ಕೂ ಹೆಚ್ಚಿನ ಮರದ ದಿಮ್ಮಿಗಳ ಸಾಗಾಟ ಮತ್ತು ಕೃಷಿ ಚಟುವಟಿಕೆಗಳಿಗೆ ಕಾರಣವಾಯಿತಲ್ಲದೇ, ವಿಶ್ವಾದ್ಯಂತ ವ್ಯಾಪಕವಾಗಿ ಆವರಿಸಿರುವ ನಿತ್ಯಹರಿದ್ವರ್ಣದ ಕಾಡುಗಳು ಈ ಕಾರಣದಿಂದಾಗಿ ಅಳಿವಿನಂಚಿನತ್ತ ಸಾಗಿದವು. 
ನಿತ್ಯಹರಿದ್ವರ್ಣದ ಕಾಡುಗಳನ್ನು “ಭೂಮಿಯ ಶ್ವಾಸಕೋಶಗಳು” ಎಂದು ಕೂಡ ಕರೆಯಲ್ಪಡುತ್ತವೆ. ಹಾಗಿದ್ದರೂ ಕೂಡ ನಿತ್ಯಹರಿದ್ವರ್ಣಕಾಡುಗಳ ಬಗ್ಗೆ ಹೇಳಲಾಗುವ ಈ ಹೇಳಿಕೆಗೆ ವೈಜಾÕನಿಕ ನೆಲೆಯ ಆಧಾರಗಳಿಲ್ಲ. ಯಾಕೆಂದರೆ ಈ ಕಾಡುಗಳು ಸ್ವಲ್ಪ ಪ್ರಮಾಣದ ಆಮ್ಲಜನಕ ಹೊಂದಿರುತ್ತದೆ ಅಥವಾ ಸಂಪೂರ್ಣ ಪ್ರಮಾಣದ ಆಮ್ಲಜನಕದ ಉತ್ಪಾದನೆ ಮಾಡದಿದ್ದರೂ , ಆಮ್ಲಜನಕ ಕ್ಕೆ ತಟಸ್ಥವಾಗಿರುತ್ತವೆ.. 
ನಿತ್ಯ ಹರಿದ್ವರ್ಣದ ಕಾಡುಗಳು ಆರ್ದ್ರತೆಯಿಂದ ಕೂಡಿರುತ್ತವೆ. ಎತ್ತರವಾದ, ಅಗಲವಾದ ಎಲೆಗಳನ್ನು ಹೊಂದಿರುವ ನಿತ್ಯ ಹಸಿರು ಮರಗಳು ಪ್ರಬಲವಾಗಿರುವುದರಿಂದ ಅರಣ್ಯಪ್ರದೇಶದಲ್ಲಿ ಎಲೆಗಳ ದಟ್ಟ ಹೊದಿಕೆಯನ್ನು ರಚಿಸುತ್ತವೆ. ಎಮರ್ಜೆಂಟ್ಸ್ ಎನ್ನುವ ಎತ್ತರದ ಮರಗಳು ಈ ಕ್ಯಾನೋಪಿ ಹೊದಿಕೆಯಿಂದ ಮೇಲಕ್ಕೆ ಬೆಳೆಯುತ್ತವೆ. ಈ ಸಸ್ಯ ಹೊದಿಕೆಯ ಮೇಲ್ಭಾಗವು ಕೆಲವೊಮ್ಮೆ ಹೆಚ್ಚಿನ ಪ್ರಮಾಣದಲ್ಲಿರುವ ಆರ್ಕಿಡ್‌ಗಳು, ಬ್ರೊಮಿಲಿಯಾಡ್‌ಗಳು, ಮತ್ತು ಪಾಚಿ ಶಿಲಾವಲ್ಕಗಳಂತಹ ಮರಗಳ ಕಾಂಡಗಳಿಗೆ ಅಂಟಿಕೊಂಡಿರುವ ಪರೋಪಜೀವಿ ಸಸ್ಯರಾಶಿ ಸಂಪತ್ತಿಗೆ ಆಧಾರಸ್ತಂಭವಾಗಿರುತ್ತದೆ. 
ನಿತ್ಯಹರಿದ್ವರ್ಣದ ಕಾಡುಗಳಲ್ಲಿನ ಸಣ್ಣಜಾತಿಯ ಗಿಡಗಳು ಅಥವಾ ಸಣ್ಣಗಾತ್ರದ ಪೊದರು ಸಸ್ಯಗಳಿಗೆ ಯಾವುದೇ ಸೂರ್ಯನ ಪ್ರಕಾಶವು ಲಭಿಸುವುದಿಲ್ಲ ಹಾಗೆಯೇ, ಇಲ್ಲಿ ನೆರಳಿಗೆ ಹೊಂದಿಕೊಳ್ಳುವ ಪೊದೆಗಳು, ಮೂಲಿಕೆಗಳು, ಜರಿ ಗಿಡಗಳು, ಸಣ್ಣ ಮರಗಳು ಮತ್ತು ಚೌಬೀನೆಗಳಂತಹ ಬಳ್ಳಿ ಜಾತಿಯ ಸಸ್ಯಗಳು ಸೂರ್ಯನ ಬೆಳಕನ್ನು ಪಡೆಯುವುದಕ್ಕೋಸ್ಕರ ಮರವನ್ನು ಸುತ್ತಿ ಬಳಸಿ ಬೆಳೆಯುತ್ತವೆ. ಚದುರಿದಂತಿರುವ ಪೊದೆಜಾತಿಯ ಸಸ್ಯರಾಶಿಗಳಿಂದಾಗಿ ಜನರು ಮತ್ತು ಇತರ ಪ್ರಾಣಿಗಳು ಅರಣ್ಯದಲ್ಲಿ ನಡೆದಾಡಲು ಅನುಕೂಲವಾಗುತ್ತದೆ. (ಪರ್ಣಪಾತಿ)ಉದುರುಲೆ ಅರಣ್ಯಗಳು ಮತ್ತು ಅರೆಪರ್ಣಪಾತಿ ಅರಣ್ಯಗಳು ಅಥವಾ ಅರಣ್ಯಗಳಲ್ಲಿ ಪೊದೆ ಜಾತಿಯ ಸಸ್ಯಗಳು ಕೆಲವೊಂದು ಕಾರಣಗಳಿಂದಾಗಿ ಅಲ್ಲಲ್ಲಿ ಹರಡಿದೆಯಲ್ಲದೇ, ಭೂಮಿಯ ಕೆಳಭಾಗದಲ್ಲಿ ಕೆಲವೊಂದು ಜಾತಿಯ ಬಳ್ಳಿಗಳು, ಪೊದೆಗಳು ಮತ್ತು ಸಣ್ಣ ಜಾತಿಯ ಮರಗಳು ಅಲ್ಲಲ್ಲಿ ಹಬ್ಬಿದ್ದು, ಅದನ್ನು ಕಾಡು ಎಂದು ಕರೆಯಲಾಗುತ್ತದೆ. 

ವಾರ್ಷಿಕವಾಗಿ 125 ರಿಂದ 660 cmನಷ್ಟು ಮಳೆ ಹಾಗೂ ತಾಪಮಾನ 21°C ರಿಂದ 45°Cನಷ್ಟರ ಮಧ್ಯೆ ಇರುತ್ತದೆ.
ಪದರಗಳು
ವಾಸ
ಧನಾತ್ಮಕ ಪರಿಣಾಮಗಳು
ಲಕ್ಷಣಗಳು